**Innkalling til årsmøte 2025 i HLF Bergen**

Styret i HLF Bergen kaller med dette inn til årsmøte 2025.

Når: tirsdag 11. februar kl. 18:00

Hvor: FI-senteret, Aasegården, Vestre Strømkaien 7 (vis à vis Bystasjonen)

Det vil være vanlige årsmøtesaker, årsmelding, regnskap og valg.

Alle medlemmer som har betalt kontingenten for foregående og/ eller inneværende år har stemmerett ved personlig oppmøte.

Medlemmer som ønsker å melde inn saker til behandling på årsmøtet må sende disse til HLF Bergen senest 3 uker før årsmøtet. Saker meldes inn på e-post til: [unnmykle@gmail.com](mailto:unnmykle@gmail.com) snarest og senest 21 januar.

Vel møtt!

Mer informasjon om årsmøtet kommer på vår hjemmeside og vår Facebook-side.

**Dagsorden for årsmøtet** (dagsorden hentet fra vedtekter)

1. Godkjennelse av innkalling og saksliste
2. Eventuelt valg av
   1. Dirigent
   2. Protokollsekretær
   3. To representanter til å underskrive protokollen
   4. Tellekomite
3. Årsmelding for siste år
4. Regnskap for siste år
5. Årsplan for inneværende år
6. Innkomne saker
7. Budsjett for inneværende år
8. Valg av styre: Valg av styre bestående av minimum 3 medlemmer og minimum 1 varamedlem
9. Andre valg:
   1. Valgkomite bestående av minimum 2 medlemmer og 1 varamedlem. Valgkomiteen velges utenom styret
   2. En person til å revidere regnskapet (ivaretas av revisjonsfirma)
   3. Representanter til fylkeslagets årsmøte (6 representanter for Bergen, kan også velge inn vara)

*Punkt 9.4 til 9.5 er ikke aktuelle for årsmøtet i 2025*

* 1. Eventuelt andre komiteer og utvalg
  2. Eventuelt representant(er) og vararepresentant(er) til andre aktuelle organer
  3. Foreslå landsmøtedelegater for 2025 overfor fylkeslagets årsmøte

****

# Velkommen til HLF Bergen sitt årsmøte 2025

**11.02.2025 kl. 18:00**



**Vårt kontor og møtelokaler finner vi i Aasegården i FI-senteret i 3. etasje.   
Her har vi, HLF Vestland og mange andre interesseorganisasjoner kontorer.**

# ÅRSMELDING

## Post 1: Styrets sammensetning

|  |  |  |  |
| --- | --- | --- | --- |
|  |  |  |  |
| Leder Eivind Blindheim | Nestleder Ellinor Hjørnevik | Kasserer Ludwig Moseeder | Sekretær Unn Myklebost |
| C:\Users\Eier\Documents\HLF Bergen styret\HLF Bergen styret 2019\Årsmøte\Bilde Geir Kort (1).jpg |  |  |  |
| Studieleder Geir Amundsen | Styremedlem Halvdan Ramberg Moe | Styremedlem Mette Dalhaug | Varamedlem Turid Hagelsteen |

Valgkomite for 2024 har vært Elin-Kristin Backe og Sidsel Kvassheim, samt varamedlem Arvid Hauge.

Det var 2451 medlemmer i HLF BERGEN pr. 31.desember 2024, som gir en svak 3 % økning av antall medlemmer. Det jobbes med tiltak for å øke medlemsmassen.

Årsmøtet 2024 ble avholdt 13. februar på FI senteret.

## Post 2: Styrets arbeid

Arbeidet i styret har vært bra og styret har løst sine oppgaver i fellesskap på en god måte.   
Arbeidsfordelingen har vært god, med konstruktive og positive styremøter.

Vi har hatt 9 styremøter og behandlet ca. 130 saker. I tillegg til styremøter har styret løpende behandlet saker på e-post og Messenger.

Styret måtte våren 2024 arbeide med å få engasjert ny regnskapsfører for å ivareta postering i vårt regnskapssystem. «Utfasing» til regnskapsbyrå ble vurdert, men ble for dyrt. Det ble rekruttert inn ny posteringsansvarlig som har ivaretatt denne funksjonen.

Vi har i 2024 presentert HLF i Eldrerådet i Bergen kommune. Vi har også gitt vår uttalelse til HLF sin Handlingsplan for 2025-2028.

Strategisamling ble avholdt 10-11 januar på FI senteret.

Vi startet med en samling for Støttegruppen fredag, med gode diskusjoner og middag på kvelden. Det ble diskutert tiltak og aktiviteter laget vil videreføre samt nye. Medlemsverving og rekruttering til HLF Bergen står sentralt, spesielt å nå ut til yngre potensielle medlemmer. Videre er det diskutert mulige aktiviteter for 2025, både for innhold og gjennomføringsevne.

Styret jobber for at HLF Bergen skal være en sosial arena for folk med hørselsutfordringer, der det tilrettelegges for deltakelse og gir rom for erfaringsutveksling. Vi jobber for at den enkelte skal få mer kunnskap om hørsel, og ikke minst verktøy til å håndtere utfordringer knyttet til hørsel.

Styret jobber med interessepolitikk lokalt. Ventelisteproblematikken står sentralt. Et eget møte om dette ble arrangert i september hvor både HLF sentralt og Høresentralen på Haukeland var med. Vi har i 2024 startet opp med kontaktmøter med Høresentralen på Haukeland, Syns- og Audiopedagogisk Tjeneste (SAPT) og Rådgivningskontoret for Hørsel i Bergen kommune. Vi har sendt skriv til Byråd for Eldre, Helse og Omsorg for å få kontakt med den offentlige hørselsomsorgen i Bergen kommune.

Vi ser det som viktig å etablere kontakt med interessenter i den offentlig hørselsomsorgen.  Vi har representant i KRPF og flere brukerrepresentanter i ulike brukergrupper i helseforetakene. Vi har i 2024 hatt egne aktive tillitsvalgte som har testet hørsel teknisk utstyr for universell utforming i ulike offentlige bygg og konsertlokaler. Et eget dokument er lagt ut på Hlfbergen.no. Som et resultat av dette, har vi kunnet tilby våre medlemmer gunstige priser for teaterbilletter i lokaler som har installert lydutstyr tilpasset hørselshemmede.  Dette vil bli fulgt opp i 2025.

Årsmøtet 2024 ble gjennomført fysisk. Sakspapirer ble sendt ut i forkant og ble ikke trykket opp. Således sparte vi både penger og miljø.

## Post 3: Møter for medlemmer og sosiale arrangementer

### FORMIDDAGSTREFF 2024 I HLF BERGEN

Formiddagstreff blir holdt første torsdag i hver måned fra kl. 12 – 14, unntatt i juli og august.Et bilde som inneholder klær, person, innendørs, stol

Automatisk generert beskrivelse

Vi har foredrag om hørsel, men også andre tema, etterfulgt av sosialt samvær med kaffe og noe å bite i.

**Vårens møter:**

4. januar: Forfatter Mons Kvamme:

Nordnes – beretning fra en gammel bydel.

7. mars: Overlege og spesialist i voksenpsykiatri Kristin Opedal:

DPS, Regionalt senter for hørsel og psykisk helse

4. april: Leder HLF Bergen Eivind Blindheim:

Vår rolle – våre oppgaver

2. mai: Rådgiver Jarle Trettenes – Statens Vegvesen:

Trafikksikkerhet

6. juni: Adm. direktør i Arven, Norges eldste gull og sølvprodusent:

Bergens edle arv

**Høstens møter:**

5. september: Tidligere statsarkivar Yngve Nedrebø: Et bilde som inneholder person, klær, møbler, innendørs

Automatisk generert beskrivelse

Magnus Lagabøtes landslov fra 1274 – 750 år

3. oktober: Forfatter Bente Borgen: (bildet)

Fjøsanger, fra herregård til sanering og utbygging

6. november: Forfatter Frank Rossavik

Foredrag og boklansering av boken «Hæ?»

5. desember: Forfatter Marianne S. Daltveit:

Nesttuns historie

Gruppen som arrangerer formiddagstreffene består av Unni Stenberg, Liv Iversen, Mette Dalhaug, Elin Hopland, Turid Hagelsteen og Bjørg Horvei.

Vi har det kjekt og trives med oppgaven.

### BowlinggruppenEt bilde som inneholder sport, bowling, Bowlingutstyr, tak Automatisk generert beskrivelse

Bowlingtreff i regi av HLF Bergen hos Splitt Sportsbar, Lagunen, fortsatte i 2024 som tidligere år. Åtte treff, åpne for alle med hørselsutfordringer, spredt utover året. Arrangementene ble gjennomført som kombinasjon av sosialt samvær og fysisk aktivitet (bowling). Mestringsstrategier, hørselstekniske hjelpemidler, hvordan få profesjonell hjelp, likepersonsarbeid HLF var eksempler på tema under den sosiale delen. Et bilde som inneholder klær, mann, person, kvinne

Automatisk generert beskrivelse

De ble forsøkt best mulig tilrettelagt for hørselshemmede med skrivetolk, bordplassering og fjerning av bakgrunnsstøy, lydanlegg utover eventuelt private ble ikke benyttet. Deltakerantallet holdt seg relativt stabilt rundt 15, med en del utskiftninger. Bevilgningen fra Stiftelsen Dam dekket kostnader for spilltid og enkel bevertning. Reidar Breistein, Inger Loneland, Eivind Blindheim og Halvdan Ramberg Moe sto for treffene.

### Yrkesaktivtreff v/Forum for yrkesaktive

Det har ikke vært aktivitet i denne gruppen i 2024.

### Hobby / strikkeklubbStrikking, Strikkevarer, Hobby, Garn

HLF Bergen startet opp med hobby / strikkeklubb våren 2024. Vi inviterte til treff en gang per måned på ettermiddagen, så også yrkesaktive hadde mulighet til å delta. Responsen fra medlemmene var ikke tilstrekkelig til at vi vil fortsette dette tiltaket fremover.

Mette Dalhaug har vært ansvarlig for gjennomføring av treffene.

### Balansetrening med frivillig instruktør

HLF Bergen startet med balansetrening for medlemmer i 2022. Dette ble tatt veldig godt i mot, og er ønskelig å fortsette med. På grunn av mangel på instruktør, måtte vi ta pause i 2024. Et bilde som inneholder tekst, person, innendørs, gulv

Automatisk generert beskrivelse

HLF Bergen jobber med videre satsing, nytt kurs er satt opp i januar 2025, og det planlegges ytterligere kurs.

Balansetreningstilbudet blir åpent for alle som er interessert og en trenger ikke være medlem i HLF. Det blir gratis å delta.

Vi i HLF Bergen har som mål at balansegruppen skal bli trivselsskapende møteplasser der vi har det moro sammen, kommer i godt humør - og trener balansen etter egne forutsetninger!

### Teaterbesøk DNS

Et bilde som inneholder klær, smil, person, sko

Automatisk generert beskrivelse

HLF Bergen kunne også i 2024 tilby subsidierte gruppebilletter til teaterbesøk.

I februar besøkte vi Det Vestnorske Teater sin forestilling «E16 - dødsvegen».

*«Ein rasande revy!*

*Velkommen til vår musikalske, nyskrivne revy med Christine Hope, Thomas Bye og Gisle Børge Styve.»*

Vi hadde på forhånd meldt inn til teateret at noen av våre medlemmer hadde behov for tilrettelagt lydutstyr for å få utbytte av forestillingen. Det var imidlertid noe manglende kunnskap blant vertene om hvordan lydutstyret skulle innstilles og brukes. Dette har vi i ettertid tatt opp med teateret slik at teatervertene får bedre opplæring i bruk av utstyret.

Interessen for tilbudet var stort, totalt 28 plasser måtte rekvireres for oss.

Innspill vi har fått i ettertid viser at det er interesse for teatertilbud for våre medlemmer. Vi vil derfor også i 2025 invitere til nye forestillinger. Ved at vi i HLF Bergen er mange, så kan vi få grupperabatter og i tillegg ønsker vi å subsidiere noe av billettprisen for egne medlemmer.

### Dialogmøte – «Informasjon- og diskusjonsmøte»

HLF Vestland, i samarbeid med HLF Bergen arrangerte informasjons- og diskusjonsmøte i Bergen offentlige bibliotek 17. september.

Hver femte nordmann har en eller annen form for hørselsutfordring. 300.000 er høreapparatbrukere og tallet er økende.

Samtidig er tilgang til hørselshjelp blitt dårligere. Det er lange ventetider både når det gjelder utredning og tilpassing av høreapparat.

Tjenesten har mangel på audiografer, og det er lange ventetider. Noen steder opp mot ett år, andre steder enda lengre.

Det ble holdt innlegg fra både HLF, og status og utfordringer ved Høresentralen ved Haukeland sykehus.

Deretter ble det åpnet for diskusjon om hvordan vi kan ta tak i utfordringene for å bedre status og samarbeid.

Fra HLF sentralt hadde vi invitert generalsekretær Inger Helene Venås og fagsjef Steinar Birkeland. Fra Haukeland sykehus deltok leder / seksjonsoverlege Kristina Sture Larsen.

Det ble en god diskusjon, både mellom arrangør, HLF sentralt og høresentralen, samt engasjerte tilhørere fra salen.

Møtet var åpent for alle, det var stor interesse for tema med fullstappet sal

Det var skrivetolker og hørselsteknisk utstyr tilgjengelig.

### Julebord 2024

HLF Bergen inviterte til julebord på Grand selskapslokaler 13. november 2024.

Komiteen hadde gjort en flott innsats i forkant og kvelden forløp knirkefritt.

Vi hadde bestilt 40 plasser, men det viste seg å være for lite, det var flere som ikke fikk plass.

Det ble en hyggelig kveld med god mat.

Flott innsats fra alle med kveldens sjokoladequiz!

## Post 4: Møter og arrangementer

### Kommunalt råd for funksjonshemmede (KRPF)

Ellinor Hjørnevik er representant i KRPF, Svein Nord Kristiansen

Ellinor Hjørnevik deltar på møtene, ca 1 møte pr mnd.

Rådet har 10 medlemmer med varamedlemmer, hvorav 2 politikere og 8 representanter fra brukerorganisasjonene, som representerer følgende hovedgrupper: bevegelseshemmede, hørselshemmede, synshemmede, utviklingshemmede og skjult funksjonshemming.

Alle medlemmene i rådet har som oppgave å arbeide for alle grupper funksjonshemmede i kommunen.

**Prioriterte saker og tema i 2024:**

* **Hva har vært viktig?**

Tilgjengelighet til hele byen og nok HC parkeringer til at alle kan ha mulighet til å delta har fortsatt å være et hovedtema for rådet.

Rådet har fokusert på tilgjengelighet for allergikere, på inkludering av hørselshemmede ved å sette fokus på manglende hørselsteknisk utstyr eller mangel på kunnskap om bruk av dette, på rask psykisk helsehjelp og oppfølging av boligløftet for utviklingshemmede.

* **Hva har vært utfordrende?**

Bergen kommune er en stor organisasjon og budsjettarbeidet er komplisert og omfattende. Det er vanskelig å finne en naturlig rolle for rådene som skal kunne komme med sine innspill både til byrådets og bystyrets budsjettarbeid.

Som i 2023 så har rådets arbeidsfelt vært alle saker som har spesiell betydning for personer med funksjonsnedsettelse. Disse er i alle aldre. Det vil si at representantene trenger opplæring i alle saksområder i Bergen kommune og at det blir stort press på saksmengden til møter. Det kommer også stadig flere forespørsler om å uttale seg til ulike saker og delta på arrangementer i ulike deler av kommunen.

Rådets budsjett gir lite rom for ekstra opplæring og ekstramøter og det er utfordrende å få behandlet alle sakene og forespørslene på en god måte.

* **Hva er vi fornøyd med?**

Rådet har blitt stadig mer synlig i det kommunale systemet og har forbedret samarbeidet med bystyreutvalgene. Leder og nestleder har dessuten hatt 1 møte med byrådsleder.

Vi har byrådene i de ulike utvalg inne på møtene, alt ettersom hvilke fokussaker rådet har.

* **Hva tar vi videre til neste år**

Rådet vil fortsette sitt arbeid på alle felt som er viktige for personer med funksjonsnedsettelse. Det vil være viktig å ha et spesielt høyt fokus på universell utforming av byen og på muligheten for HC parkering, som for mange er en forutsetning for å kunne delta i samfunnet.

I 2024 hadde kommunalt råd for personer med funksjonsnedsettelse 10 ordinære møter og to ekstraordinære møter i tillegg til befaringer.

### HLF sentrale verv

HLF Bergen har flere medlemmer som deltar i sentrale verv for HLF i inneværende periode (2022-2025). Styret ser på det som svært positivt at HLF Bergen er aktivt med i HLF ut over våre aktiviteter lokalt.

***HLF kontrollkomitéen***

**Ellinor Hjørnevik** er deltaker i kontrollkomitéen.

Kontrollkomiteen velges av Landsmøte og skal påse at organisatoriske og økonomiske disposisjoner er i samsvar med HLFs vedtekter og vedtak. Kontrollkomiteen skal kontrollere årsmelding og regnskap og gi uttalelse til Landsmøtet om disse.

* Gjennomgå Landsmøtets og Sentralstyrets protokoller
* Merknader til vedtak som kontrollkomiteen mener er i strid med vedtekter og Landsmøtets vedtak sendes fortløpende til Sentralstyret.
* Avlegge årlig rapport som sendes Sentralstyret og fylkeslagene i forbindelse med behandlingen av årsmelding, regnskap og revisorrapport.
* Legge frem rapport for Landsmøtet for siste landsmøteperiode.
* Samarbeide med revisor etter behov.
* Sentralstyret, fylkeslagene og lokallagene kan anmode kontrollkomiteen om særskilte undersøkelser og tiltak.

***HLF Utvalg for store hørselstap***

**Geir Amundsen** er leder for utvalg for store hørselstap, Arvid Hauge er deltaker.

Utvalg for store hørseltap jobber med:

* Utvalget arbeider for at personer med store hørseltap får oppfylt rettigheter de har i det offentlige helsevesenet.
* Utvalget arbeider for å sette søkelys på psykisk helse for personer som mister hørselen i voksen alder.
* Utvalget arbeider for å få til SMS-tjeneste på høresentraler og hos audiografer, for personer med store hørseltap, likestilt tjenesten som personer med CI har.
* Utvalget for store hørseltap er et arbeidende organ for sentralstyret og jobber aktivt med Interessepolitisk avdeling for å hindre diskriminering av personer med store hørseltap.
* Utvalget arbeider for å lage en ny brosjyre for personer med store hørseltap i samarbeid med HLF sentralt, Nasjonalt behandlingssenter for sansetap og psykisk helse og Briskeby Rehabilitering.
* Utvalget arbeider for å styrke kurs for personer med store hørseltap ved Nasjonalt behandlingssenter for sansetap og psykisk helse og Briskeby Rehabilitering.
* Utvalget arbeider for å kartlegge kommunikasjonen mot offentlige Instanser som NAV og helseforetak, slik at vi kan forbedre og styrke kommunikasjonsløsningene.

***HLF Arbeidslivsutvlget (ALU)***

**Elin-Kristin Bache** er medlem i ALU, Arbeidslivsutvalget.

ALU arbeider med:

* Saker spesifikt rettet mot hørselshemmede i yrkesaktiv alder.
* Tilretteleggelse på arbeidsplassen: Øke oppmerksomheten for arbeidstakere med hørselsutfordringer og opplyse hvilke rettigheter man har.
* ALU er et arbeidende organ for sentralstyret og jobber aktivt sammen med interessepolitisk avd. (IP) slik at hørselshemmede skal kunne få dekket utgifter til reserve høreapparater. Det jobbes med saken i Arbeids- og inkluderingsdepartementet.
* ALU har utarbeidet "Håndbok" for fylkeskontaktene i yrkesaktiv alder, som er godkjent av sentralstyret. Håndboken er veiledende for alle utvalgene i HLF.
* Kurs for yrkesaktive i samarbeid med HLF Rehabilitering på Lovisenberg i Oslo.
* ALU har ila 2024 besøkt flere lokallag og fylkeslag i landet for å informere om hva vi arbeider med. De aktuelle temaene vi i hovedsak har informert om er stønad til reservehøreapparater, støyproblematikk på arbeidsplassen og Fylkeskontaktordningen.
* ALU vil fortsette å arbeide aktivt med å ivareta hørselshemmede i yrkesaktiv alder.

### Informasjon, innlegg og interessepolitisk arbeid

Styret har hatt deltatt på møter, holdt innlegg og hatt aktiviteter innen flere tema i 2024. Blant annet:

* Ludwig Mooseder holdt innlegg om HLF for pensjonistforbundet på Lakseåg 29 mars
* Eivind Blindheim holdt innlegg om HLF Bergen for Kommunalt råd (KRPF) 22 februar
* Eivind Blindheim holdt innlegg om HLF Bergen for Eldrerådet i Bergen Kommune 13. mars
* Styret inviterte nye medlemmer til informasjon om HLF Bergen 18. mars
* Sidsel Kvassheim holdt innlegg om tinnitus på LMS 4 april
* Halvdan Ramberg Moe holdt foredrag på Blindeforbundets syn- og mestringssenter, Solvik Askøy, 24 mai
* Eivind Blindheim, Geir Amundsen og Halvdan Ramberg Moe var på møte om samarbeid med Høresentralen ved Haukeland sykehus 28. mai
* Eivind Blindheim hadde møte med Rådgivningskontoret 28. mai
* Geir Amundsen hadde innlegg om tinnitus på Lærings og mestringssenteret 3 september
* Ellinor Hjørnevik deltok på møte med HLF Vestland om arrangementet på biblioteket 17. september
* Eivind Blindheim, Geir Amundsen og Unn Myklebost deltok på møte om samarbeid med HLF Vestland 27. september
* Eivind Blindheim, Halvdan Ramberg Moe og Geir Amundsen deltok på organisasjonskurs 28. september i regi av HLF Vestland
* Unn Myklebost deltok på webinar om nytt rapporterings- og årsplan verktøy
* HLF Bergen har gitt høringssvar på HLF handlingsplan for 2025-2027, utvalgsstruktur og fylkeskontaktordningen
* Eivind Blindheim og Halvdan Ramberg Moe deltok på FFO brukerrepresentant seminar i Førde 19. oktober
* Halvdan Ramberg Moe deltok som brukerrepresentant m/innlegg hørselskurs. LMS/Helse-Bergen 23. oktober
* Ellinor Hjørnevik deltok på HLF lederseminar i Oslo 25.-26. oktober
* Sidsel Kvassheim holdt innlegget  «*Den hørselshemmede pasienten, brukerperspektiv*» på Åstveit helsesenter 29. oktober
* Ellinor deltok på åpent møte Temamøte om inkludering og utenforskap i regi av likestilling og inkluderingsetaten på Vestlandshuset Vestlandssalen 29. oktober

### Kulturinstitusjoner i Bergen – tilrettelegging for hørselshemmede

Inger Loneland og Turid Hagelsteen har videreført arbeid med en kartlegging av hørselshjelpemidler ved kulturinstitusjoner i Bergen. Informasjon om resultat ligger tilgjengelig på HLF-Bergens nettside.

### Audiografmangel

Styret har jobbet aktivt med problemstillingen audiografmangel. Det har vært møtevirksomhet innad i HLF, med offentlig helsetjeneste og dialogmøte på Biblioteket.

### Hørselskonferansen 2024

Eivind Blindheim og Halvdan Ramberg Moe deltok på årets digitale hørselskonferanse 4. mars.

Hørselskonferansen har som målsetting å være den sentrale møteplassen for hørselsfeltet i Norge. Konferansen arrangeres av Hørselshemmedes Landsforbund, og henvender seg til de ulike hørselsfaglige profesjonene.

Tema for hørselskonferansen 2024 var lange ventetider for utredning og tilpasning av høreapparater.

### Årsmøte HLF Vestland

Styret deltok på HLF Vestland sitt årsmøte 9-10 mars

### Hvert øre teller-aksjonen (HØT) 1 juni

Et bilde som inneholder klær, person, sko, mann

KI-generert innhold kan være feil.

HØT aksjonen ble avholdt 1. juni 2024 på Åsane senter. Vi fikk i år avslag på søknad om plass på Galleriet i Bergen sentrum.

Det ble en meget vellykket aksjon, og greit å variere litt hvor vi har stand.

Som vanlig tilbød vi hørselstest ved audiograf, denne gang var det audiograf Tu Ngoc Nguyen fra God Hørsel AS.

Mette Dalhaug hadde ansvar for organisering av vår HØT kampanje.

HLF sentralt holder årlig webinar om årets HØT kampanje, med informasjon og tips om bestilling av brosjyrer, arbeid med kampanjen, media / synlighet, og gjennomføring av stand. Mette Dahlhaug deltok i 2024.

### Hjelpmemiddelmessen Vestlandet 2024Et bilde som inneholder tekst, innendørs, plakat, bord KI-generert innhold kan være feil.

Formiddagsgruppen stilte opp på årets hjelpemiddelmesse i Bergen.

## Post 5: Informasjon til medlemmene

Informasjonsarbeid er tema for kontinuerlig drøfting og evaluering – hvordan kan vi best nå ut til medlemmene våre?

### **Disse informasjonskanalene har vært benyttet:**

### **5.1 Facebooksiden**

Lagets facebookside benyttes til all annonsering av aktiviteter. Andre tema legges også ut. Styret håper på en god dialog med medlemmene her. Vi betaler for å få arrangementene våre spredd ut til flere på FB. Dette har resultert i økt oppmerksomhet og flere blir klar over at vi eksisterer.

### **5.2. E-post / sms**

HLF har implementert et opplegg for å sende e-post og sms til våre medlemmer. Vi benyttet denne løsningen for å annonsere julebordet på e-post og fikk flere påmeldte etter annonsering. Vi ser at utsending av både e-post og sms til spisset annonsering når flere enn vi tidligere har klart. I 2024 har dette vært den viktigste kanalen for informasjon ut til medlemmer.

### **5.3. Hjemmesiden**

Unn Myklebost har ansvar for hjemmesiden. Vi jobber med å få inn en ekstra person sånn at det er 2 personer som kan holde den oppdatert. Målet er at hjemmesiden skal være en nyttig kilde til informasjon om HLF Bergen og arbeidet vårt. Det legges jevnlig ut oppslag om kommende aktiviteter. Det er stort behov for en grundig gjennomgang av alle undersidene for å gjøre innholdet oppdatert, og det visuelle uttrykket mer enhetlig og oversiktlig.

Adressen er: [www.hlfbergen.no](http://www.hlfbergen.no)

### **5.4. Annonsering i avis**

Aktuell annonsering i avis er i BT. Annonsering i avis er dyrt og brukes i stadig mindre grad ettersom sms/mail har vist seg veldig effektivt.

### **5.5. Kontakt med styret**

HLF Bergen er tilgjengelig per e-post og telefon. Det er ønskelig med mest mulig henvendelser pr. e-post [hlfbergen@hlfbergen.no](mailto:hlfbergen@hlfbergen.no). For å dekke opp de som ikke har tilgjengelig e-post er også telefon betjent. Adresse og telefonnummer finnes på hjemmesiden vår.

## Post 6: Lagets kontor

### **FI-senteret i Vestre Strømkaien 7**

Lagets kontor i FI senteret fungerer greit. Vi ser stadig utfordringer i forhold til at kontoret ligger i 3. etasje i en bygård som er låst på gateplan etter kl. 16.00. Spesielt i forbindelse med møter på kveldstid er dette en utfordring, men lite å gjøre med.

Vi deler kontor med Epilepsiforbundet og Foreningen for kroniske smertepasienter.

## Post 7: Støttespillere i HLF Bergen

### **Likepersoner**

HLF Bergen har mange likepersoner som gjør en viktig oppgave. Vi sender folk på kurs og re-sertifisering ved behov for å være oppdaterte. Vi har 2 likepersonbager med utstyr til rensing av høreapparat på kontoret på FI senteret, som hver kan benytte når det trengs. Vi har en lukket gruppe på Facebook for utveksling av informasjon. Noen av våre likepersoner er fylkeskontakter i tillegg.

På formiddagstreffene og bowlingtreffene er det likepersoner til stede, noe vi ser er svært nyttig.

### **Frivillighet generelt i HLF Bergen**

HLF Bergen har frivillige med ulike oppgaver, mange av disse er likepersoner, men også andre er med. Mange organisasjoner opplever at det er vanskelig å skaffe frivillige og fylle styreverv. HLF Bergen jobber med å definere spesifikke oppgaver til nytte for laget. Ved å opprette oppgaver og grupper med avgrensete arbeidsoppgaver håper vi det vil være mer attraktivt å ta på seg frivillige verv og bli en av våre støttespillere. Vi har en privat gruppe på Facebook for utveksling av informasjon som heter Støttespillere HLF.

### **Brukerrepresentanter**

### Brukerutvalget på Haraldsplass Diakonale Sykehus – Turid Hagelsteen

Turid Hagelsteen er i siste år av sin andre 2-årsperiode i Brukerutvalget (BU) på Haraldsplass Diakonale Sykehus oppnevnt av FFO/HLF. Utvalget består av 8 representanter fra ulike organisasjoner, derav 3 fra FFO. Det var 7 møter i 2024.

Utvalget blir orientert om drift og planer fra sykehusledelsen og avdelinger eller prosjekter som BU spesielt har ønsket å bli informert om. BU-medlemmene deltar i ulike prosjekter og utvalg for å ivareta brukernes behov.

Turid Hagelsteen har i 2024 deltatt i prosjektet Mobilt Intensivt Team (MIT).

Brukermedvirkning i helsetjenesten er lovbestemt og hensikten er at brukernes erfaringskunnskap og synspunkter skal inkluderes i arbeidet med å forbedre helsetjenestene.

Turid Hagelsteen er likeperson for høreapparatbrukere i HLF fra 2019.

### Brukerutvalget for tolketjenesten i NAV – Sidsel Kvassheim

Sidsel Kvassheim er medlem i brukerutvalget på tolkeområdet i Nav Vestland.

Hun representerer Hørselshemmede Landsforbund Vestland sammen med Wenche A. Hellesnes.

Sidsel holder brukerinnlegg på årlig kurs for nye lungesykepleiere på HUS og påpeker også at hørselshemming kan påvirke pasientforløpet og gir en påminning om at universell utforming også gjelder hørselshemmede, - f.eks. bruk av tekniske hjelpemidler og/eller skrivetolk ved behov. Hvis ikke det imøtekommes, er det brudd på lov om likestillings og diskriminering.

### Brukerutvalget for Helse Bergen – Eli Sjo

Eli Sjo er fra og med 2025 inne i sin tredje periode i Brukerutvalget. Hun har i ca tre år vært nesteleder men er nå oppnevnt som leder for de to neste årene.

Som nestleder deltar hun sammen med leder på styremøtene i Helse Bergen som observatør og med uttalerett.

Brukerutvalget i Helse Bergen er et overordnet organ på systemnivå, dvs medlemmene skal prioritere å engasjere seg i overordnede, strategiske saker i helseforetaket.

Av saker/fagfelt som Brukerutvalget i Helse Bergen som siste året har vært særlig engasjert i kan nevnes plan for psykisk helse, rehabiliteringsprosjekt, samhandling mellom spesialisthelsetjenesten og kommunene, universell utforming, renovering og nybygg, samt hatt fokus på pårørende sin rolle og utvikle samarbeidet mellom frivillige organisasjoner og helsevesenet.

Eli Sjo er oppnevnt av Brukerutvalget som medlem av Områdeutvalget, dvs samarbeidsorgan mellom Helse Bergen og Bergen kommune, og som leder av Brukepanelet i Alrek Helseklynge.

## Post 8: Samarbeid med det offentlige

HLF Bergen har godt samarbeid med det offentlige i flere sammenhenger, og får stadig vekk forespørsler om å bidra inn i ulike arenaer.

HLF Bergen deltar i Kommunalt råd for funksjonshemmede (KRPF).

HLF Bergen bidrar jevnlig med generelle innspill og brukerrepresentanter til ulike formål.

## Post 9: Lagets utstyr

Laget har en god del utstyr. I 2024 hadde vi ingen investeringer.

## Post 10: Grasrotandelen

Ved å delta i Norsk Tipping sine lotterispill kan vi via grasrotmidler styrke økonomien i HLF Bergen. For hver krone av den enkeltes spillerinnsats går 7,5% av denne tilbake til den frivillige LOKALE organisasjon (for oss HLF Bergen). Her velger den enkelte sin GRASROTMOTTAKER. Hele beløpet en betaler inn går til spillerinnsats i det lotteriet en er med på. En eventuell lotterigevinst vil selvfølgelig fullt ut tilfalle spilleren.

Valg av Grasrotmottaker til vår organisasjon gjøres ved å sende en SMS til 60000  
med tekst: GRASROTANDELEN 991966390

Grasrotandelen gir kjærkomne penger i kassen. Vi takker alle som allerede har registrert sin grasrotandel til HLF Bergen.

## Post 11: Mottatte gaver og tilskudd

Laget har mottatt diverse gaver og tilskudd

|  |  |
| --- | --- |
| Grasrotandelen / Norsk Tipping | 41.046,- |
| Bergen kommune | 28.000,- |
| Stiftelsen Dam | 40.000,- |
| Sparebanken Vest | 20.000,- |

## Post 12: Årets regnskap

Årets regnskap for 2024 og budsjett for 2025 blir lagt frem i egen sak på årsmøtet.

## Takk til alle

Styret takker alle tillitsvalgte for deres frivillige arbeid for å fremme hørselshemmedes rettigheter i samfunnet. Styret takker også medlemmene for godt samarbeid og støtte.

Støttespiller gruppen gjør en fantastisk jobb med ulike arrangementer, vi gleder oss over godt samarbeid.

Vi har planer for mange aktiviteter både på formiddag og på kveldstid. Vi håper mange medlemmer finner veien dit. Arrangementene er åpne for alle.

Styret i HLF Bergen

# HLF Bergen Handlingsplan 2025

HLF Bergen ønsker i årene som kommer å ha et sterkere fokus på verving av nye medlemmer. Antall medlemmer har stagnert de siste tre årene og hovedtyngden av medlemmene har høy alder. Om lag 60 prosent av medlemmene er i alderen 70 – 90 og vi har få medlemmer som er under 50.

Økt medlemstall og mer aktivt arbeid for å rekruttere flere, spesielt yngre medlemmer i yrkesaktiv alder, til verv i styrer, utvalg, likepersonarbeid m.v. er viktig for å opprettholde aktiviteten i laget og for å kunne jobbe fremtidsrettet.

Styret bør utarbeide en strategi med konkrete mål og tiltak for verving av nye medlemmer og for rekruttering til tillitsverv og oppgaver i lokallaget.

Program for 2025

|  |  |  |  |
| --- | --- | --- | --- |
| **Dato** | **Kl.** | **Type møte** | **Sted** |
| 2025 |  | VÅRSEMESTER |  |
| 9 januar | 12:00 | Formiddagstreff | FI senteret |
| 10 januar | 17:00 | Strategimøte med styret og Støttegruppen | FI senteret |
| 11 januar | 11:00 | Strategimøte med styret |
| 16 januar | 18:15 | Balansetrening | LMS |
| 23 januar | 18:15 | Balansetrening | LMS |
| 28 januar | 16:30 | Styremøte | FI senteret |
| 29 januar | 12:00 | Bowling | Splitt |
| 30 januar | 18:15 | Balansetrening | LMS |
| 6 februar | 12:00 | Formiddagstreff | FI senteret |
| 6 februar | 18:15 | Balansetrening | LMS |
| 8 februar | 12:00 | Intensivkurs balansetrening | FI senteret |
| 11 februar | 18:00 | Årsmøte | FI senteret |
| 13 februar | 18:15 | Balansetrening | LMS |
| 25 februar | 16:30 | Styremøte | FI senteret |
| Dato |  | Teaterbesøk | Uavklart |
| 26 februar | 12:00 | Bowling | Splitt |
| 7 mars | 12:00 | Formiddagstreff | FI senteret |
| 3 mars |  | Hørselskonferansen | Digitalt |
| Dato |  | Åpent møte «Høreapparat og hjelpemidler» | FI senteret |
| Dato |  | Teater |  |
| 18 mars | 16:30 | Styremøte | FI senteret |
| 26 mars | 12:00 | Bowling | Splitt |
| 3 april | 12:00 | Formiddagstreff | FI senteret |
| 22 april | 17:00 | Foredrag med Rossavik | Biblioteket |
| 30 april | 12:00 | Bowling | Splitt |
| 29 april | 16:30 | Styremøte | FI senteret |
| 8 mai | 12:00 | Formiddagstreff | FI senteret |
| Dato |  | Medlemstur | Uavklart |
| 27 mai | 16:30 | Styremøte | FI senteret |
| 28 mai | 12:00 | Bowling | Splitt |
| 5 juni | 12:00 | Formiddagstreff | FI senteret |
| 13-14 juni |  | Landsmøte | Trondheim |
| 17 juni | 16:30 | Styremøte | FI senteret |

|  |  |  |  |
| --- | --- | --- | --- |
| 2025 |  | HØSTSEMESTER |  |
| 26 august | 16:30 | Styremøte | FI senteret |
| 27 august | 12:00 | Bowling | Splitt |
| 4 september | 12:00 | Formiddagstreff | FI senteret |
| Dato |  | HØT | Uavklart |
| 24 september | 12:00 | Bowling | FI senteret |
| Dato | 10-16 | Hjelpemiddelmessen | Vestlandshallen |
| 30 september | 16:30 | Styremøte | FI senteret |
| Dato |  | Teater |  |
| 2 oktober | 12:00 | Formiddagstreff | FI senteret |
| Dato |  | Temamøte med Vestland | Biblioteket |
| 28 oktober | 16:30 | Styremøte | FI senteret |
| 29 oktober | 12:00 | Bowling | Splitt |
| 6 november | 12:00 | Formiddagstreff | FI senteret |
| Dato |  | Teater / Show | Avklares |
| 25 november | 16:30 | Styremøte | FI senteret |
| 26 november | 18:00 | Julebord | Avklares |
| 27 november | 12: | Bowling | Splitt |
| 4 desember | 12:00 | Formiddagstreff | FI senteret |
| Datoer | 18-19:30 | Balansekurs | Uavklart |
| **2025** |  |  |  |
| 9 januar |  | Møte med støttegruppene | Avklares |
| 10 januar |  | Strategimøte  Planlegging av årsmøte og årsplan. | Avklares |
| 10 februar | 18:00 | Årsmøte | FI senteret |

Det jobbes med tur for medlemmer, men tid og sted er ikke avklart.